BASES REGULADORAS DAS AXUDAS Á CONTRATACIÓN E MELLORA DO EMPREGO DA MOCIDADE VIGUESA 2016
ADMINISTRACIÓN LOCAL — Municipal — Vigo (Outros documentos, notificacións e informacións públicas, 19/05/2016)

A presente disposición establece as bases reguladoras e a convocatoria do programa de ”AXUDAS Á CONTRATACIÓN E MELLORA DO EMPREGO DA MOCIDADE VIGUESA” no marco da actuación municipal para o ano 2016, co obxecto de servir de estímulo ao empresariado para a contratación dos mozos e mozas do municipio de Vigo, favorecer o emprego estable e facilitar ás persoas novas a súa primeira experiencia laboral que permita mellorar o seu grado de empregabilidade e aprendizaxe na contorna da empresa, a través dos seguintes programas de axudas: A) Programa de incentivos para a transformación de contratos temporais en indefinidos (Programa Indefinidos) B) Programa de incentivos á contratación (Programa Contratacións) Poderán solicitar estas axudas entidades e empresas privadas, independentemente da súa forma xurídica, distintas da administración pública e entidades sen ánimo de lucro e comprenderá a transformación en indefinidos dos contratos xa formalizados xunto coas súas prórrogas, de ser o caso, en calquera das modalidades contractuais vixentes no período comprendido desde o 1 de xaneiro ata o 31 de xullo de 2016 realizados a persoas traballadoras menores de 30 anos, empadroadas no municipio de Vigo para prestar servizos no mesmo. A tales efectos entenderase que se produce a transformación dun contrato temporal en indefinido nos casos nos que as modalidades de contratación se sucedan sen ruptura da relación laboral coa empresa, incluídos aqueles supostos nos que o inicio da relación laboral indefinida se produza o día seguinte ao do remate da vixencia do contrato temporal do que trae causa. A persoa traballadora pola que se solicita esta axuda reunirá a condición de menor de 30 anos na data da transformación da modalidade de contrato, así como acreditará o seu empadroamento no municipio de Vigo, cando menos, desde o 1 de outubro de 2015. As empresas verán incrementada ou disminuída a contía da axuda segundo as características da persoa a contratar e a duración da xornada de traballo, tal e como se especifica no punto a.3. a.2.1. Non poderán obter a condición de beneficiario/a as empresas, independentemente da súa forma xurídica, nas que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia. a.2.2. O/A beneficiario/a non poderá recibir ningunha outra axuda ou subvención pola mesma contratación, de calquera outra entidade pública ou privada, estatal ou internacional (agás os incentivos en forma de bonificacións da Seguridade Social). a.2.3. Acreditar no momento da solicitude a transformación da contratación temporal en indefinida de persoas mozas traballadoras empadroadas no municipio de Vigo, cando menos desde o 1 de outubro de 2015. a.2.4. A condición de idade menor de 30 anos deberá concorrer no momento da transformación do contrato temporal en indefinido. a.2.5. Non se incentivará a transformación dos contratos temporais en indefinidos sempre que transcorresen máis de 24 meses dende a súa celebración inicial, agás aquelas modalidades temporais nas que a súa normativa permita unha duración superior a este prazo, computándose todas as modalidades contractuais celebradas sen ruptura de continuidade. a.2.6. No caso de transformacións de contratos temporais a tempo completo, a xornada do novo contrato indefinido será a tempo completo (excepto as transformacións de contratos temporais en indefinidos na súa modalidade de fixo-descontinuo, que poderá ter unha duración inferior á xornada a tempo completo en cómputo anual). a.2.7. Nos supostos de contratos temporais a tempo parcial, a xornada do novo contrato indefinido deberá ser, como mínimo, igual ao do contrato que se transforma e sempre que teñan unha duración mínima igual ou superior a 20 horas semanais. a.2.8. Non ter débedas coa Seguridade Social, coa Consellería de Economía e Facenda, coa Axencia Estatal de Administración Tributaria (AEAT) e co Concello de Vigo. Na data límite de presentación da solicitude deberase cumprir o requisito a.2.4, a.2.7 e a.2.8 deste apartado; o seu incumprimento dará lugar á denegación da axuda, sen máis trámite. Previo á data límite de presentación da solicitude desta axuda, será o solicitante quén de coñecer e, de ser necesario, regularizar a súa situación para o seu cumprimento coas obrigas tributarias (administración estatal, autonómica e local) e coa Seguridade Social e poder optar a esta axuda. En todo caso, o Servicio de Desenvolvemento Local e Emprego comprobará de oficio que as entidades solicitantes das subvencións están ao corrente no cumprimento das obrigas tributarias co Concello de Vigo. Serán obrigas das persoas e/ou empresas beneficiarias da subvención, ademáis das previstas nestas bases reguladoras e das sinaladas no artigo 11 da Lei 9/2007, do 13 de xuño, de subvencións de Galicia, as que seguen: a.4.1. Se é o caso, acreditar a pertenza da persoa a contratar a algún dos colectivos especificados no apartado a.3 para o incremento da axuda. a.4.2. Acreditar, no momento da solicitude da axuda, e sempre antes da data límite de presentación da solicitude da axuda, que se atopa ao corrente das súas obrigas fiscais coa Consellería de Economía e Facenda da Xunta de Galicia, coa Axencia Estatal de Administración Tributaria (AEAT) e coa Seguridade Social. O solicitante será quen de mantener esta acreditación en vigor ao longo do proceso da tramitación da solicitude e da xustificación da axuda concedida, se é o caso. a.4.3. Non ter débedas co Concello de Vigo no momento da solicitude da axuda. O solicitante será quen de mantener esta situación ao longo do proceso de tramitación da solicitude e da xustificación da axuda concedida, de ser o caso. a.4.4. Comunicarlle ao Concello de Vigo calquera modificación das condicións que se produzan a partir da presentación da solicitude da axuda e das que se tiveron en conta no momento da concesión, así como dos seus compromisos e obrigas. a.4.5. Manter a xornada de traballo da persoa empregada pola que se concedeu a subvención. No caso de incremento da devandita xornada, con suxeción ao establecido na lexislación laboral e de acordo cos límites establecidos na base 2ª, apartado a.5 destas Bases reguladoras e convocatoria, deberá comunicarse a nova xornada nun prazo de 15 días. Igualmente, no caso de producirse a substitución de traballadores se deberá manter, polo menos, a xornada inicialmente pactada para o traballador ou traballadores substitutos. a.4.6. Formalizar o contrato de traballo por escrito. a.4.7. Ter no seu cadro de persoal á persoa contratada durante un período mínimo dun ano desde a transformación da modalidade do contrato ou, de ser ao contrario, ter cumprido ás condicións da base 2ª, apartado a.5. a.4.8. Declarar as subvencións e axudas concedidas ou solicitadas polo mesmo concepto procedentes de calquera outra administración. a.4.9. O cómputo global do cadro de persoal do empresario beneficiario deberá ter estabilidade ou tendencia crecente, salvo causa xustificada, polo menos ao longo do período que dure o contrato obxecto de subvención. a.4.10. Responder da veracidade da información e autenticidade da documentación achegadas. a.4.11. O beneficiario deberá someterse ás actuacións de control, comprobación e inspección que se leven a cabo pola Comisión de Valoración a quen corresponderá a comprobación destas subvencións e facilitar a esta e a Intervención Xeral Municipal, Tribunal de Contas e Consello de Contas toda a información que reclamen no exercicio das súas funcións de fiscalización e control do destino das subvencións. O cese da actividade ou a modificación das condicións que deron lugar á concesión da subvención, salvo causa xustificada a xuízo da Xunta de Goberno Local, dará lugar ao reintegro da subvención na proporción que lle corresponda segundo a consecución do tempo do contrato. No suposto de extinción da relación laboral da persoa pola que se concedeu a subvención, con independencia da causa, procederase á cobertura do seu posto por unha nova persoa traballadora por medio da transformación dun contrato temporal que estivese vixente na data de baixa da persoa traballadora substituída, de non ser isto posible, cunha nova contratación indefinida inicial realizada cunha persoa desempregada, dentro dos quince días naturais seguintes ao cese, que resultará seleccionada entre as candidaturas proporcionadas polo Servizo Público de Emprego e/ou polo Servicio de Desenvolvemento Local e Emprego do Concello de Vigo aos que se solicitarán previamente. No caso de que, desde o Servicio Público de Emprego de Galicia como desde o Servicio de Desenvolvemento Local e Emprego, non se subministrara persoa algunha como candidata para ocupar o posto de traballo vacante, admitirase á empresa beneficiaria a incorporación dunha nova persoa traballadora co mesmo perfil e características da persoa substituída pola que se lle tería concedido a axuda, ou reintegrar o importe da subvención proporcional ao tempo no que a contratación deixa de ser efectiva e pola que se lle concedera a axuda. A nova contratación deberá ser comunicada ao Servizo de Desenvolvemento Local e Emprego e non dará lugar, en ningún caso, a unha nova subvención. De ser o caso, a empresa ou entidade beneficiaria dispón dun prazo de dez días naturais que se contará desde a finalización do prazo que ten para a nova contratación, para comunicarlle ao Servicio de Desenvolvemento Local e Emprego a extinción do contrato e a nova contratación e deberá acreditar: As solicitudes achegaranse, segundo modelo normalizado (Anexo I) e terán que ir acompañadas da seguinte documentación (orixinal ou copia compulsada, agás o DNI, de ser o caso, compulsarase no Servicio de Desenvolvemento Local e Emprego do concello – 4ª planta), cuberta e asinada: a) Anexo I. Ficha de solicitude. b) DNI se o solicitante é empresario/a individual, ou CIF cando se trate de persoas xurídicas. c) No caso de persoas xurídicas, achegar DNI e poder suficiente ou documento acreditativo para actuar en nome da sociedade do/a representante que asina a solicitude. d) Alta no IAE da empresa que solicita a axuda ou documento equivalente. e) No caso de sociedades xa constituídas, copia da escritura de constitución da empresa debidamente inscrita no Rexistro Mercantil. f) Anexo II. Ficha de solicitude de transferencia bancaria. g) Certificados de atoparse ao corrente nas súas obrigas coa Consellería de Economía e Facenda, coa Axencia Estatal de Administración Tributaria (AEAT) e coa Seguridade Social. h) Anexo III. Declaración xurada de non ter solicitado nin ter percibido, ningunha outra axuda polo mesmo concepto de calquera outra entidade pública ou privada. i) Informe de vida laboral do código de conta de cotización relativo á empresa solicitante onde conste a relación nominal de todos e todas os/as traballadores/as que estean no cadro de persoal da empresa expedido pola TXSS, con data posterior á transformación do contrato temporal a indefinido para o que se solicita a subvención. Será de aplicación o establecido na Orde do 3 de abril de 1995 (BOE núm.83 do 07.04.1995). j) DNI da/s persoa/s traballadora/s pola/s que se solicita a subvención. k) Contrato de traballo no modelo que se estableza e rexistrado nunha Oficina de Emprego do Servizo Público de Emprego ao a beiro do Real Decreto 1424/2002, do 27 de decembro, a Orden TAS/770/2003, do 14 de marzo e o Real Decreto 1715/2004, do 23 de xullo. l) Certificado e/ou documento acreditativo da pertenza da persoa traballadora a algún dos colectivos especificados na base 2ª, apartado a.3. destas bases e convocatoria. m) Volante de empadroamento da/s persoa/s traballadora/s ou achegaráse Anexo IV cos datos necesarios para a súa obtención. Se a solicitude non estivera debidamente cuberta e/ou non inclúe algunha documentación esixida nesta base a.6, seralle requirida á persoa solicitante para que, nun prazo de 10 días naturais, emende as faltas ou presente os documentos preceptivos, con indicación de que, en caso de non facelo, se terá por desistido, arquivándose previa resolución segundo ao establecido no artigo 71 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. No caso de dúbida sobre a documentación aportada será a Comisión de Valoración a que decida. As solicitudes segundo modelo normalizado (Anexo I) e a documentación complementaria dirixiránse á Concellería de Emprego, Economía, Industria, Voluntariado e Relacións con Sindicatos e presentaranse no Rexistro Xeral do concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. O prazo de presentación de solicitudes e documentación complementaria correspondente será a partir do día seguinte á data de publicación do extracto da convocatoria no Boletin Oficial da Provincia de Pontevedra que será comunicado desde a Base de Datos Nacional de Subvencións (BDNS) que opera como sistema nacional de publicidade de subvencións, e ata o 10 de agosto de 2016. A documentación relativa ás solicitudes que non resulten subvencionadas poderá ser retirada das dependencias municipais, polos/as solicitantes, no prazo de tres meses dende a publicación do acordo. Transcorrido o dito prazo, a administración municipal non estará obrigada a súa custodia. A Xunta de Goberno Local será o órgano competente para decidir sobre a concesión ou denegación das axudas, previo informe da Comisión de Valoración e Seguimiento. O prazo para resolver será, como máximo, de seis meses dende a data de remate da presentación de solicitudes no Rexistro Xeral do Concello. Transcorrido o devandito prazo de seis meses sen que a Xunta de Goberno Local dicte resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Trascorrido este último prazo unicamente poderá interpoñerse recurso contencioso-administrativo ante o Xulgado do Contencioso-Administrativo de Vigo, sen prexuízo, da procedencia do recurso extraordinario de revisión. A resolución do procedemento publicaráse no Taboleiro de Edictos, no portal de transparencia do Concello de Vigo e na súa páxina web www.vigo.org e poderáse notificar de xeito individual no correo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as adxudicatarios/as das axudas están obrigados no prazo de dez días a contar do seguinte ao da notificación a comunicar á Concellería de Emprego, Economía, Industria, Voluntariado e Relacións con Sindicatos a aceptación ou renuncia das axudas por escrito, transcorrido o cal sen manifestación expresa entenderase tácitamente aceptada. Unha vez concedidas e notificadas as axudas faranse efectivas nun pagamento único, condicionadas á presentación, da documentación seguinte como xustificación da subvención, no prazo anteriormente sinalado: 1. Informe de vida laboral do código de conta de cotización relativo á empresa solicitante onde conste a relación nominal de todos e todas os/as traballadores/as que estean no cadro de persoal da empresa expedido pola TXSS, con data posterior á concesión da axuda. Será de aplicación o establecido na Orde do 3 de abril de 1995 (BOE núm.83 do 07.04.1995). 2. Certificados de estar ao corrente no cumprimento das obrigas tributarias coa facenda pública do Estado, da Xunta de Galicia, do Concello de Vigo e coa Seguridade Social. Non serán necesarios de continuar vixentes os certificados presentados con anterioridade.3. As entidades beneficiarias deberán presentar unha comunicación individualizada por cada traballador/a obxecto da subvención na que constará a colaboración do Concello de Vigo nos costes derivados da súa contratación, do cal se remitirá copia asinada polo/a beneficiario/a ao servizo de Desenvolvemento Local e Emprego no momento da xustificación (Anexo VII). 4. Fotografía do cartel informativo da subvención colocado nun lugar visible do seu local. O cartel informativo será subministrado polo Servicio de Desenvolvemento Local e Emprego. O servizo xestor, Concellería de Emprego, Economía, Industria, Voluntariado e Relacións cos Sindicatos, que tramita a concesión, levará a cabo a comprobación da subvención, informando da súa adecuada xustificación, así como a realización da actividade e o cumprimento da finalidade que determinou a concesión da subvención. Poderán solicitar estas axudas empresas privadas, independentemente da súa forma xurídica, e entidades distintas da administración pública e entidades sen ánimo de lucro e comprenderá a contratación por conta allea, de persoas traballadoras menores de 30 anos desempregadas inscritas como demandantes de emprego na correspondente oficina do Servizo Público de Emprego, empadroadas no municipio de Vigo, para prestar servizos no mesmo, e que accedan ao seu primeiro emprego ou a súa experiencia laboral sexa inferior a 365 días (segundo a súa Vida Laboral). Esta modalidade comprenderá as contratacións que se realicen no período comprendido dende o 1 de xaneiro ata o 31 de xullo de 2016 e requerirá con anterioridade á contratación a presentación da solicitude da/s persoa/s traballadora/s a contratar ante o Servicio de Desenvolvemento Local e Emprego do Concello de Vigo e ante o Servicio Público de Emprego de Galicia (SPEG). A persoa traballadora pola que se solicita esta axuda reunirá a condición de menor de 30 anos na data do inicio do contrato polo que se solicita a axuda, así como acreditará o seu empadroamento no municipio de Vigo, cando menos, desde o 1 de outubro de 2015. As empresas verán incrementada ou disminuída a contía da axuda segundo a duración do contrato, as características da persoa a contratar e a duración da xornada de traballo, tal e como se especifica no punto b.3. b.2.1. Non poderán obter a condición de beneficiario/a as empresas, independentemente da súa forma xurídica, nas que concorra algunha das circunstancias previstas no artigo 10, apartados 2 e 3 da Lei 9/2007, de 13 de xuño, de subvencións de Galicia. b.2.2. O/A beneficiario/a non poderá recibir ningunha outra axuda ou subvención pola mesma contratación, de calquera outra entidade pública ou privada, estatal ou internacional (exceptuando os incentivos en forma de bonificacións da Seguridade Social). b.2.3. As persoas a contratar polo beneficiario deberán ser menores de 30 anos, desempregadas inscritas no Servizo Público de Emprego e, ademáis, estar empadroadas no municipio de Vigo, cando menos desde o 1 de outubro de 2015, e que accedan ao seu primeiro emprego ou que a súa experiencia laboral previa á contratación sexa inferior a 365 días segundo a súa Vida Laboral. b.2.4. Solicitar as candidaturas para a selección da/s persoa/s traballadora/s desempregada/s a contratar ante o Servicio de Desenvolvemento Local e Emprego do Concello de Vigo e ante a oficina do Servizo Público de Emprego de Galicia (SPEG) mediante a presentación, previo á súa contratación, da correspondente oferta de emprego. b.2.5. A condición de idade menor de 30 anos da persoa traballadora pola que se solicita esta axuda deberá concurrir o día de inicio da relación laboral obxecto da contratación. b.2.6. As persoas traballadoras contratadas nas modalidades de prácticas ou para a formación e o aprendizaxe non poderán substituir a outras persoas traballadoras que estiveran contratadas nos tres meses anteriores na empresa baixo a mesma modalidade contractual para ocupar o mesmo posto de traballo, salvo que aquelas relacións laborais se extinguiran por acadar a duración máxima prevista na lexislación laboral de aplicación. A dita circunstancia farase constar mediante declaración responsable suscrita pola empresa solicitante. b.2.7. Non ter débedas coa Seguridade Social, coa Consellería de Facenda, coa Axencia Estatal de Administración Tributaria (AEAT) e co Concello de Vigo. Na data límite de presentación da solicitude deberase cumprir os requisitos deste apartado; o seu incumprimento dará lugar á denegación da axuda, sen máis trámite. Previo á data límite de presentación da solicitude desta axuda, será o solicitante quén de coñecer e, de ser necesario, regularizar a súa situación para o seu cumprimento coas obrigas tributarias (administración estatal, autonómica e local) e coa Seguridade Social e poder optar a esta axuda. En todo caso, o Servicio de Desenvolvemento Local e Emprego comprobará de oficio que as entidades solicitantes das subvencións están ao corrente no cumprimento das obrigas tributarias co Concello de Vigo. Nos supostos de contratacións a tempo parcial serán subvencionables os contratos a xornada parcial que teñan unha duración mínima de 20 horas semanais, con reducción proporcional, respecto á xornada habitual da actividade de que se trate, do total da contía da axuda. Como caso excepcional e previa xustificación, que será avaliada pola Comisión de Valoración, poderáse subvencionar contratacións cunha duración mínima inferior. Serán obrigas das persoas e/ou empresas beneficiarias da subvención, ademais das previstas nestas bases e convocatoria e das sinaladas no artigo 11 da Lei 9/2007, do 13 de xuño, de subvencións de Galicia, as que seguen: b.4.1. Se é o caso, acreditar a pertenza da persoa a contratar a algún dos colectivos xa especificados no apartado b.3 para o incremento da axuda. b.4.2. Acreditar, no momento da solicitude da axuda, e sempre antes da data límite de presentación da solicitude da axuda, que se atopa ao corrente das súas obrigas fiscais coa Consellaría de Economía e Facenda da Xunta de Galicia, coa Axencia Estatal de Administración Tributaria (AEAT) e coa Seguridade Social. O solicitante será quen de mantener esta acreditación en vigor ao longo do proceso da tramitación da solicitude e da xustificación da axuda concedida, de ser o caso. b.4.3. Non ter débedas co Concello de Vigo no momento da solicitude da axuda. O solicitante será que de mantener esta situación ao longo do proceso de tramitación da solicitude e da xustificación da axuda concedida, de ser o caso. b.4.4. Comunicarlle ao Concello de Vigo calquera modificación das condicións que se produzan a partir da presentación da solicitude da axuda e das que se tiveron en conta no momento da concesión, así como dos seus compromisos e obrigas. b.4.5. Manter a xornada de traballo da persoa empregada pola que se concedeu a subvención. No caso de incremento da devandita xornada, con suxeción ao establecido na lexislación laboral e de acordo cos límites establecidos no apartado b.5 destas Bases reguladoras e a convocatoria, deberá comunicarse a nova xornada nun prazo de 15 días. Igualmente, no caso de producirse a substitución de traballadores se deberá manter, polo menos, a xornada inicialmente pactada para o traballador ou traballadores substitutos. b.4.6. Formalizar o contrato de traballo por escrito. b.4.7. Nos supostos de contratos en prácticas, presentaráse a titulación da persoa traballadora en virtude da cal se realice o dito contrato ou, no seu defecto, certificado expedido polo centro educativo no que conste que se está en disposición de obter a dita titulación. b.4.8. Ter no seu cadro de persoal á persoa contratada durante o período fixado ou, de ser ao contrario, ter cumprido ás condicións do apartado b.5. b.4.9. Declarar as subvencións e axudas concedidas ou solicitadas polo mesmo concepto procedentes de calquera outra administración. b.4.10. O cómputo global do cadro de persoal do empresario beneficiario deberá ter estabilidade ou tendencia crecente, salvo causa xustificada, polo menos ao longo do período que dure o contrato obxecto de subvención. b.4.11.- Responder da veracidade da información e autenticidade da documentación achegadas. b.4.12. O beneficiario deberá someterse ás actuacións de control, comprobación e inspección que se leven a cabo pola Comisión de Valoración a quen corresponderá a comprobación destas subvencións e facilitar a ésta e a Intervención Xeral Municipal, Tribunal de Contas e Consello de Contas toda a información que reclamen no exercicio das súas funcións de fiscalización e control do destino das subvencións. O cese da actividade ou a modificación das condicións que deron lugar á concesión da subvención, salvo causa xustificada a xuízo da Xunta de Goberno Local, dará lugar ao reintegro da subvención na proporción que lle corresponda segundo a consecución do tempo do contrato. No suposto de extinción da relación laboral da persoa pola que se concedeu a subvención, con independencia da causa, procederase á cobertura do seu posto por unha nova persoa traballadora: A cobertura do posto vacante deberá producirse dentro dos quince días naturais seguintes ao cese, e por un período de tempo equivalente ao que reste para a finalización do período estipulado inicialmente. No caso contrario, a empresa beneficiaria non poderá percibir a axuda ou procederá ao seu reintegro. Para a selección da nova persoa a contratar deberá presentarse a correspondente oferta de emprego ante o Servizo Público de Emprego de Galicia (SPEG) e ante o Servicio de Desenvolvemento Local e Emprego. No caso de que, desde o Servicio Público de Emprego de Galicia como desde o Servicio de Desenvolvemento Local e Emprego, non se subministrara ningunha persoa como candidata para ocupar o posto de traballo vacante, admitirase á empresa beneficiaria a incorporación dunha nova persoa traballadora co mesmo perfil e características da persoa subsistituida polo que se lle tería concedido a axuda, ou reintegrar o importe da subvención proporcional ao tempo no que a contratación deixa de ser efectiva e pola que se lle concedera a axuda. Se o traballador contratado causara baixa durante a tramitación da solicitude e con anterioridade á resolución de concesión, decaerá o dereito á solicitude presentada do solicitante da subvención e arquivarase a súa solicitude, sen prexuízo de que poda presentar unha nova solicitude pola contratación doutra persoa traballadora. De ser o caso, a empresa ou entidade beneficiaria dispón dun prazo de dez días naturais que se contará desde a finalización do prazo que ten para a nova contratación, para comunicarlle ao Servicio de Desenvolvemento Local e Emprego a extinción do contrato e a nova contratación e deberá acreditar: As solicitudes achegaranse segundo modelo normalizado (Anexo I) e terán que ir acompañadas da seguinte documentación (orixinal ou copia compulsada, agás o DNI, de ser o caso, compulsarase no Servicio de Desenvolvemento Local e Emprego do concello – 4ª planta), cuberta e asinada: a) Anexo I. Ficha de solicitude. b) DNI se o solicitante é empresario/a individual, ou CIF cando se trate de persoas xurídicas. c) No caso de persoas xurídicas, achegar DNI e poder suficiente ou documento acreditativo para actuar en nome da sociedade do/a representante que asina a solicitude. d) Alta no IAE da empresa que solicita a axuda ou documento equivalente. e) No caso de sociedades xa constituídas, copia da escritura de constitución da empresa debidamente inscrita no Rexistro Mercantil. f) Anexo II. Ficha de solicitude de transferencia bancaria. g) Certificados de atoparse ao corrente nas súas obrigas coa Consellería de Facenda, coa Axencia Estatal de Administración Tributaria (AEAT) e coa Seguridade Social. h) Anexo III. Declaración xurada de non ter solicitado nin ter percibido, ningunha outra axuda polo mesmo concepto de calquera outra entidade pública ou privada. i) Anexo V. Ficha de oferta de emprego do Concello de Vigo. j) Ficha de oferta de emprego presentada ante o SPEG. k) Anexo VI. Relación de persoas traballadoras polas que se solicita subvención. Se a solicitude non estivera debidamente cuberta e/ou non inclúe algunha documentación esixida nesta base 2ª, apartado b.6.1, seralle requirida á persoa solicitante para que, nun prazo de 10 días naturais, emende as faltas ou presente os documentos preceptivos, con indicación de que, en caso de non facelo, se terá por desistido, arquivándose previa resolución segundo ao establecido no artigo 71 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. No caso de dúbida sobre a documentación aportada será a Comisión de Valoración a que decida. As solicitudes segundo modelo normalizado (Anexo I) e a documentación complementaria dirixiránse á Concellería de Emprego, Economía, Industria, Voluntariado e Relacións cos Sindicatos e presentaranse no Rexistro Xeral do concello ou por calquera outro medio previsto no artigo 38.4º da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común. O prazo de presentación de solicitudes e documentación complementaria correspondente será a partir do día seguinte á data de publicación do extracto da convocatoria no Boletin Oficial da Provincia de Pontevedra que será comunicado desde a Base de Datos Nacional de Subvencións (BDNS) que opera como sistema nacional de publicidade de subvencións, e ata o 10 de agosto de 2016. A documentación relativa ás solicitudes que non resulten subvencionadas poderá ser retirada das dependencias municipais, polos/as solicitantes, no prazo de tres meses desde a publicación do acordo. Transcorrido o dito prazo, a administración municipal non estará obrigada a súa custodia. A Xunta de Goberno Local será o órgano competente para decidir sobre a concesión ou denegación das axudas, previo informe da Comisión de Valoración e Seguimiento. O prazo para resolver será, como máximo, de seis meses desde a data de remate da presentación de solicitudes no Rexistro Xeral do Concello. Transcorrido o devandito prazo de seis meses sen que a Xunta de Goberno Local dicte resolución expresa, entenderase que é desestimada a petición da axuda. Esta desestimación presunta poderá ser recorrida en reposición no prazo de tres meses máis. Trascorrido este último prazo unicamente poderá interpoñerse recurso contencioso-administrativo ante o Xulgado do Contencioso-Administrativo de Vigo, sen prexuízo, da procedencia do recurso extraordinario de revisión. A resolución do procedemento publicaráse no Taboleiro de Edictos, no portal de transparencia do Concello de Vigo e na súa páxina web www.vigo.org e poderáse notificar de xeito individual no correo electrónico indicado na solicitude, no prazo de dez días dende a resolución de concesión ou denegación, segundo o artigo 58 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Contra esta resolución cabe interpoñer recurso contencioso-administrativo, no prazo de dous meses, ante o órgano competente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdición contencioso-administrativa. Poderá formularse, de forma potestativa, recurso de reposición, no prazo de un mes, ante o mesmo órgano que ditou a resolución impugnada, de acordo coa Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as adxudicatarios/as das axudas están obrigados no prazo de dez días a contar do seguinte ao da notificación a comunicar á Concellería de Emprego, Economía, Industria, Voluntariado e Relacións con Sindicatos a aceptación ou renuncia das axudas por escrito, transcorrido o cal sen manifestación expresa entenderase tácitamente aceptada. Unha vez concedidas e notificadas as axudas faranse efectivas nun pagamento único, condicionadas á presentación, da documentación seguinte como xustificación da subvención, no prazo anteriormente sinalado: a) DNI da/s persoa/s traballadora/s obxecto de contratación. b) Contrato de traballo no modelo que se estableza e rexistrado nunha Oficina de Emprego do Servicio Público de Emprego ao abeiro do Real Decreto 1424/2002, do 27 de decembro, a Orden TAS/770/2003, do 14 de marzo e o Real Decreto 1715/2004, do 23 de xullo. c) Informe de vida laboral do código de conta de cotización relativo á empresa solicitante onde conste a relación nominal de todos e todas os/as traballadores/as que estean no cadro de persoal da empresa expedido pola TXSS, con data posterior á concesión da axuda. Será de aplicación o establecido na Orde do 3 de abril de 1995 (BOE núm.83 do 07.04.1995). d) Informe da vida laboral completa do/a traballador/a obxecto da subvención expedido pola TXSS con data posterior ao inicio do período de contratación. Será de aplicación o establecido na Orde do 3 de abril de 1995 (BOE núm.83 do 07.04.1995). e) Alta da nova persoa traballadora no réxime xeral da Seguridade Social. f) Para os contratos en prácticas, titulación do traballador en virtude da cal se realice o dito contrato ou, no seu defecto, certificado expedido polo centro educativo no que conste que estáse en disposición de obter a dita titulación. g) Certificado e/ou documento acreditativo da pertenza da persoa traballadora a algún dos colectivos especificados no punto 1.4. destas bases e convocatoria. h) As entidades beneficiarias deberán presentar unha comunicación individualizada por cada traballador/a obxecto da subvención na que constará a colaboración do Concello de Vigo nos costes derivados da súa contratación, do cal se remitirá copia asinada polo/a beneficiario/a ao servicio de Desenvolvemento Local e Emprego no momento da xustificación (Anexo VII). i) Fotografía do cartel informativo da subvención colocado nun lugar visible do seu local. O cartel informativo será subministrado polo Servicio de Desenvolvemento Local e Emprego. O servizo xestor, Concellería de Emprego, Economía, Industria, Voluntariado e Relacións con Sindicatos, que tramita a concesión, levará a cabo a comprobación da subvención, informando da súa adecuada xustificación, así como a realización da actividade e o cumprimento da finalidade que determinou a concesión da subvención. Exclúense dos beneficios establecidos nestas bases as seguintes circunstancias: — As relacións contractuais que se formalicen cos socios que posúan máis do 33% do capital social en empresas que revistan a forma xurídica de sociedade mercantil, así como as que se suscriban con algún dos membros da Comunidade de bens ou da sociedade civil solicitante. — Os contratos realizados co/a cónxuxe, ascendentes, descendentes e demais parentes, por consanguinidade ou afinidade, ata o segundo grao inclusive, do/a empresario/a individual, e as súas análogas no caso de parellas de feito, ou dos/as que ocupen cargos de dirección ou sexan membros de órganos de administración das empresas que revistan forma xurídica de sociedade. Non será de aplicación esta exclusión cando o/a empregador/a sexa un traballador/a autónomo/a sen asalariados e contrate un só familiar menor de 30 anos que non conviva no seu fogar nen estea ao seu cargo. — Contratacións realizadas por empresas de traballo temporal para a posta a disposición da persoa contratada en empresas usuarias. — Estas axudas serán incompatibles con outras, que por eses conceptos, poidan outorgar outras entidades públicas ou privadas, estatais ou internacionais, como medida de fomento do emprego. Aínda que serán compatibles, se é o caso, cos incentivos en forma de bonificacións da Seguridade Social. O procedemento para a concesión destas subvencións iniciarase de oficio tras a aprobación das presentes bases e convocatoria pola Xunta de Goberno Local. Dado o interese público, económico e social, derivado das particulares circunstancias económicas e sociais do colectivo de persoas traballadoras desempregadas, destinatarias finais destas axudas e ao amparo do disposto no parágrafo segundo do artigo 19 da Lei 9/2007, de 13 de xuño, de Subvencións de Galicia e atendendo ao seu carácter singular, estas subvencións, en calquera dos seus programas, outorgaranse no réxime de concorrencia competitiva, sen establecer comparación entre as solicitudes, polo que a prelación na concesión de subvencións será só temporal, outorgándose segundo a orde de entrada, sempre que as empresas ou entidades beneficiarias reúnan os requisitos establecidos nas bases reguladoras e convocatoria e exista crédito presupostario suficiente. O Servicio de Desenvolvemento Local e Emprego da Concellaría de Emprego, Economía. Industria, Voluntariado e Relación cos Sindicatos, será o encargado da tramitación das solicitudes e, tras o informe da Comisión de Valoración, proporá a concesión ou denegación das axudas á Xunta de Goberno Local. A Xunta de Goberno Local será o órgano competente para conceder ou denegar as axudas, e o seu acordo será publicado no Taboleiro de Edictos, no portal de transparencia do Concello de Vigo, na páxina web do concello www.vigo.org e poderáse notificar de xeito individual no correo electrónico indicado na solicitude. En previsión do artigo 21.4 parágrafo 6 da Lei de Subvencións de Galicia, o expediente de concesión de subvencións conterá o informe do órgano instrutor no que conste que da información que ten no seu poder se desprende que os beneficiarios cumpren todos os requisitos necesarios para acceder a elas. A Comisión de Valoración e Seguimento estará composta polos seguintes membros: A comisión contará co voto de calidade do concelleiro, que será resolutivo. Os/as técnicos/as do Servicio de Desenvolvemento Local e Emprego poderán realizar de oficio cantas actuacións estimen necesarias para a determinación, coñecemento e comprobación dos datos en virtude dos cales deberá formularse a proposta de resolución. Para as accións de control, seguimiento e inspección a comisión poderá requirirlle á empresa ou entidade beneficiaria a documentación necesaria co fin de comprobar que se cumpren as condicións polas que se concedeu a subvención. O procedemento de concesión das solicitudes presentadas será en réxime de concorrencia competitiva, ao abeiro do disposto no artigo 19.2 da Lei 9/2007, do 13 de xuño, de subvencións de Galicia, sen establecer comparación entre as solicitudes, polo que a prelación na concesión de subvencións será únicamente temporal, outorgándose as subvencións segundo a orde de entrada, sempre que as entidades beneficiarias reúnan os requisitos determinados nestas Bases reguladoras e convocatoria e exista crédito presupostario para iso. O incumprimento por parte do/a beneficiario/a da subvención de calquera das obrigas, requisitos, condicións e demáis circunstancias que produciron o seu otorgamento, a insuficiente xustificación, así como a obtención concorrente doutras axudas compatibles ou incompatibles dará lugar, en cada caso, á perda do dereito ao cobro da subvención, á redución da contía da mesma ou ao reintegro total o parcial das cantidades percibidas máis os correspondentes xuros de demora dende o momento do seu pagamento, sen menoscabo das sancións, que de ser o caso, resulten esixibles. O/a beneficiario/a poderá renunciar voluntariamente á subvención nas condicións que establece a normativa legal de aplicación. Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia. En particular a percepción doutras axudas incompatibles coas que son obxecto destas bases dará lugar ao reintegro da axuda municipal, cos correspondentes xuros de demora desde o momento do seu pagamento, salvo que acredite, durante a tramitación do procedemento de reintegro, a renuncia e devolución da axuda incompatible coa municipal. Canto ás infraccións e sancións en que poidan incorrer os beneficiarios destas axudas e o procedemento para a súa imposición estarase ao disposto no Título IV da Lei 38/2003, de 17 de novembro, Xeral de Subvencións e RD 887/2006, de 21 de xullo, polo que se aproba o seu Regulamento nos seus preceptos básicos, ou no seu caso, o Título IV da Lei 9/2007, de 13 de xuño, de subvencións de Galicia e o RD 1398/1993, de 4 de agosto, polo que se aprobou o Regulamento do Procedemento para o exercizo da potestade sancionadora. As presentes Bases reguladoras e a convocatoria, cuxo contido responde ao disposto no art.20 da Lei Xeral de Subvencións, publicaráse conforme ao establecido no artígo 20.8 apartados a) e b) da Lei 38/2003, de 17 de novembro, Xeral de Subvencións, en aplicación dos principios recollidos na Lei 19/2013 de 9 de decembro, de transparencia, acceso á información pública e bo goberno, se publicarán, unha vez aprobadas, en: Estas bases reguladoras, a convocatoria e os seus modelos normalizados para a presentación de solicitudes facilitaránse na Concellería de Emprego, Economía, Industria, Voluntariado e Relacións cos Sindicatos (Casa do Concello–4ª planta), na páxina web www.vigo.org, e nas dependencias de información do Concello de Vigo. Tódas as axudas que se concedan serán publicadas na páxina web www.vigo.org, no Taboleiro de Edictos e no portal de transparencia do Concello de Vigo e poderáse notificar, de xeito individual, no correo electrónico indicado na solicitude. As subvencións concedidas se remitirán á BDNS para a súa publicación con indicación según cada caso, da convocatoria, o programa e crédito presupostario ao que se imputen, beneficiario, cantidade concedida e finalidade da subvención con expresión dos distintos programas ou proxectos subvencionados. A publicidade das axudas que se concedan ao amparo destas bases reguladoras e convocatoria estará suxeita aos termos previstos no artigo 15 da Lei 9/2007, de 13 de xuño, de subvencións de Galicia. Os traballadores por cuxa contratación se conceda a subvención serán informados de xeito expreso, preciso e inequívoco pola Concellería de Emprego, Economía, Industria, Voluntariado e Relacións cos Sindicatos, no prazo de tres meses a partir da recepción dos seus datos pesoais, do tratamento dos mesmos pola devandita concellería, responsable do tratamento; da finalidade da súa obtención; do empresario que facilitou estes datos; do seu dereito a que non se fagan públicos os seus datos personais cando a publicación poda ser contraria ao respecto e salvagarda do dereito ao seu honor, intimidade persoal e imaxe e da posibilidade de exercitar o dereito de acceso, rectificación, cancelación e oposición ao tratamento da información nos termos previstos na LO 15/1999, de 13 de decembro, de protección de datos de carácter persoal. Os mesmos dereitos de acceso, rectificación, cancelación e oposición poderán exercitar os empresarios solicitantes das axudas. As empresas ou entidades beneficiarias das subvencións obxecto desta convocatoria deberán poñer no seu local un cartel, de forma visible, informativo da súa participación na convocatoria de ”AXUDAS Á CONTRATACIÓN E MELLORA DO EMPREGO DA MOCIDADE VIGUESA” do Concello de Vigo. O modelo normalizado do cartel será subministrado polo Servicio de Desenvolvemento Local e Emprego. Os datos das entidades solicitantes e os dos seus representantes serán incorporados aos ficheiros municipais. A finalidade da súa recollida é a instrucción do procedemento para a concesión das subvencións obxecto das presentes bases reguladoras, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demáis actuacións previstas na normativa reguladora das subvencións, en orden á conclusión do proceso de subvencións, polo que a súa achega é obrigatoria. Os referidos datos serán tratados e protexidos de acordo co previsto na Lei 15/1999, do 13 de decembro, de Protección de Datos de Carácter Persoal, sendo responsable do seu tratamento o Servizo de Desenvolvemento Local e Emprego do Concello de Vigo. A concesión destas axudas rexerase pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local; a Lei 9/2007, de 13 de xuño de subvencións de Galicia; os preceptos non básicos da Lei 38/2003 e do RD 887/2006; polas bases reguladoras que se conteñen na presente convocatoria, polas Bases de Execución dos vixentes orzamentos municipais; as restantes normas de dereito administrativo, e no seu defecto, as normas de dereito privado. As axudas que se concedan ao abeiro destas bases e convocatoria faranse con cargo á asignación orzamentaria 2410 470 00 00 denominada Plan de emprego xuvenil do vixente orzamento do ano 2016, por un importe total de 100.000,00 € (cen mil euros) que se distribuirán segundo a modalidade de subvención: A) Programa de incentivos para a transformación de contratos temporais en indefinidos (Programa Indefinidos) cunha contía de 30.000,00€ (trinta mil euros) que se farán efectivas con cargo á partida orzamentaria 2410 470 00 00 – Plan de emprego xuvenil. B) Programa de incentivos á contratación (Programa Contratacións) cunha contía de 70.000,00€ (setenta mil euros) que se farán efectivos con cargo a partida orzamentaria 24110 470 00 00 – Plan de emprego xuvenil. O crédito non liberado nalgún dos programas, poderá ser destinado a incrementar o importe das axudas doutro programa á proposta da comisión de valoración e seguimento. Unha vez esgotado o crédito presupostario existente, procederase a denegar as subvencións que non poidan ser atendidas por falta de disponibilidade presupostaria. As solicitudes denegadas por falta de crédito nunha convocatoria determinada, non causarán dereito nas seguintes. O Concello de Vigo quedará exento de calquera responsabilidade civil, mercantil, laboral ou calquera outra derivada das actuacións á que están obrigadas as persoas ou entidades destinatarias das subvencións outorgadas. Vigo, a 13 de maio de 2016.—O Concelleiro de Emprego, Economía, Industria, Voluntariado e Relación con Sindicatos.